*Par informācijas sniegšanu par atklāta konkursa*

*“Ēdināšanas pakalpojuma sniegšana RP SIA“Rīgas satiksme” darbiniekiem”*

*(ID Nr. RS/2024/6) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildi uz šādu jautājumu:

**Jautājums:**

RP SIA Rīgas satiksmes izsludinātajā iepirkumā par ēdināšanas pakalpojumiem (RS/2024/6), nolikumā par prasībām attiecībā uz pretendenta saimniecisko un finansiālo stāvokli prasība paredz, ka 2022.gadā pretendentam bija jābūt pozitīvam pašu kapitālam. Tas ir gads pēc pandēmijas. Vai tiks ņemts vērā 2023.gada finanšu stāvoklis, ja tas ir uzlabojies? Pretējā gadījumā jaundibinātiem uzņēmumiem šajā iepirkumā ir zināmas priekšrocības.

**Atbilde:**

Ja pretendenta rīcībā ir atbilstoši normatīvajiem aktiem apstiprināts un Valsts ieņēmumu dienestā iesniegts 2023.gada finanšu pārskats, tad atbilstību nolikuma 12.1.punktam pretendents ir tiesīgs pierādīt ar finanšu rādītājiem par 2023.gadu.

Iepirkumu komisijas priekšsēdētāja Karīna Meiberga